
Scots Tuncp Quaich 2002 

K atie Revell, an S2 collegianer at Dunbar Gremmar Schuil, haes iwerie richt tae leuk 
fair pleased wi hersel efter beirin the gree in the abuin competeetion an winnin the Secon¬ 
dary section Quaich for her schuil wi a richt thocht garrin wee poem cried “The Sea”. Forbye 
gittin a miniature quaich tae keep for hersel, she is seen here bein praisentit wi a certeeficate 


Copiericht 

Copiericht for awthin screivit in this wittins 
blat bides wi R. Fairnie. The Scots Tung 
Wittins can be fotie-copied in hail or in pairt 
athoot leemit o nummers an this bauds guid an 
aw for onie pairt o the wittins blat that’s furth- 
set in onie ither publication. 


written in Scots an a Scots Schuil Dictionar bi Mr. Alan Blackie, the High Heid Ane O Eddica- 
tion an Community Services for East Lothian. The Rinner-up wis Jenny Brunton wi “Ma Wee 
Scotty Dug!” an she wis gien a dictionar an certeeficate as week Anither five fowk wis gien 
certeeficates forbye for daein braw weel in the competeetion. 

The dictionars wis kindly donated bi the Scottish Language Dictionaries an forbye the anes 
gien tae the bairns, the wis twa gien tae ilka schuil that taen pairt in the competeetion. 

The bottom fotie shaws some o the collegianers o Campie Primary Schuil bein praisentit wi 


thair certeeficates bi Maister Blackie agane 
unner the richtlie prood een o thair heid- 
mistress, Patricia McCall. Campie won the 
Primary section Quaich for 2002 at thair first 
shot an pit forrit the maist entries intae the 
Primary section wi sax clesses takin pairt. 
Forbye the nummer o entries, the quality wis 
guid an aw an some o the entries wis richt 
mature for thair ages. The jynt winners wis 
Jake Naysmith (P7B) wi a cliwer wee poem 
cried “Brithers”, an Alastair Brown (P7B) 
wha haed awbodie in stitches wi his “Ma 
Auld Granda”. Rinner up wis Rachel Valen¬ 
tine wi “Ma Brither’s Fluffy Toys”. 

The schuil got the Quaich tae baud for a year 
an the twa jynt winners wis gien a miniature 
quaich each tae keep alang wi a dictionar an 
certeeficate. Rinner up got a dictionar an 
certeeficate. Aw thegither, the wis eichteen 
certeeficates gien oot at Campie. 

It wis hertnin tae see sic birr frae awbodie, 
stertin wi Maister Blackie richt doon throu 
the Heid-mistress Patricia McCall, the teach¬ 
ers, the bairns an the mithers an faithers that 
turned up tae see the praisentation. 

The Dunbar fotie wis taen bi Maister Gordon 
Roberts, the English dominie, uisin Scots 
Tung’s camera an the Campie fotie wis taen 
bi the mither o ane o the winners uisin the 
same camera. 



Drouth for Scots 


I NGLIFICATION o place names wis 
brocht up in last month’s STW, but the’r 
ae tred that aye hings on tae it’s customers’ 
leid; the Scots pubs. Here ane or twa exem¬ 
plars frae the Lothians an roond aboot:- 
‘The Auld Hoose’, ‘The Hole in the Wa’, 
‘The Auld Brig’, ‘The Shooglie Brig’, ‘The 
Jaggy Thistle’, ‘The Sheep’s Heid’, ‘The 
Drouthy Neebors’, ‘The Auld Clachan’, 
’The Auld Hundred’, ‘The Auld Mill Inn’, 
‘The Auld Shank Inn’, ‘The Auld Store’, 
‘Creepy Wee Pub’, ‘The Dander Inn’, 
‘The Doo-Cot Roadhouse’, ‘The Laich 
Bar’, ‘The Silver Tassie’ an ‘Wally Dug’. 

Neist Forgaitherin 

Tae be decidit efter simmer breck 
7.30pm tae 9.00pm 
Comatee Rm. C. 

_ Brunton Ha, Musselburgh. _ 




































Diplomat pits her fit in it ower Language 

Owerset intae Scots frae the English version o David Eyre's Gaelic column in the Scotsman 


T he Scots Executive’s ae diplomatic 
forspeaker furth o the kintra, Susan 
Stewart, that warks oot the UK Embassy in 
Washington, haes pitten her fit in it hi 
threapin in an interview that mair fowk in 
Scotland speaks Urdu an Punjabi nor whit 
speaks Gaelic. 

Speirins cairiet oot bi The Scotsman intae the 
hinnermaist nummers that’s tae haund (frae 
the 1991 census), wad pynt tae Scotland 
haein 66,000 speakers o Gaelic at the maist, 
an 41,726 speakers o minority leids frae In¬ 
dia, Pakistan an China aw eikit thegither. 
Howanever, forspeakers o Gaelic an ither 
minority language commonties wad seem tae 
be yokit thegither in staunin up agin the 


W hen the reporters James Reynolds an 
Richard Mowe telt the story aboot 
Martin Compston, star o "Sweet Sixteen" at 
the Cannes Pieter Eestival, in the Scotsman 
on the 22 Mey, they got thirsels intae an 
awfu fankle ower language, accent an 
dialeck. Tae stert aff wi, they threapit the 
Gleswegian accents in the picter wis that 
Strang that it haed tae hae English sub-titles, 
then it wis thocht the picter micht be doon- 
hauden bi the dialecks if it didna hae sub¬ 
titles. A body cuid jalouse that whit thae 
reporters wis really speakin aboot wis Mar¬ 
tin's local dialeck o Scots. 

Eor ordinar, accents dinna gar the want for 
sub-titles nae maitter gin it’s a Gleswegian, 
Geordie or Cockney ane as lang's the lan¬ 
guage bein uised is English. It's juist when a 
lot o words that's no English anes is uised, 
for exemplar Scots words, that a want for 
English sub-titles in English speakin airts 
micht kythe. 

Awbodie haes seen an heard Martin on the 
tellie bletherin awa quite joco an gey articu¬ 
late in his ain local Scots an, syne English 
sub-titles wis uised on the picter, it can be 
jaloused that it maun hae been much aboot 
the same in the picter an aw. Sae whit is gey 
hard tae thole an canna be unnerstuid, for it 
maks nae sense at aw, is that when thae re¬ 
porters quotit his words in the Scotsman, 
they juist gied the English sub-titles an didna 
tell whit the laddie actually said in his ain 
words. 

They shuirlie dinna want fowk tae believe 
that Martin, efter speakin comfortable like 
tae the rest o the media an the warld in his 

mauchts o thaim sic as Mistress Stewart, that 
aye ettles tae pit a wadge atween thaim. They 
speir whit wey, gin the Executive is eydent 
aboot hainin Scotland’s monie-cultural iden¬ 
tity, the wis nae quaisten in the 2001 census 
anent onie languages ither nor Gaelic, an 
whit wey the’r nae place for bilingualism in 
the Executive’s eddication policies ither nor 
in Gaelic-medium schuils. 

Rob Dunbar, o the upsteerin curn, Eas, says 
“In ma cons ait, diversity isna gien muckle 
value in Scotland. Is it onie wunner then that 
a kintra, that na-says pittin value on its ain 
hamelt languages an culturs, is cauldrif tae 
language an cultur in the braidest sense?” 

- 00000 --- 


ain tongue, suddenly jyned thon wee minor¬ 
ity o Scots that can speak Standard RP Eng¬ 
lish athoot onie accent, glottal stop or e'en 
the odd Scots word, juist cause he wis 
speakin tae the Scotsman? C'mon Jimmy (an 
Dick), gie's a breck. Dae ye's no hae sic a 
thing as an honest pen neb or is it juist yer 
mono-lingual lugs that haes a want? 

The compulsion tae aye owerset whit onie- 
body says intae perfeck RP English afore 
pittin it intae prent, whuther it sits comfort¬ 
able like intae thon body’s mooth or no, is a 
maist serious an unconscious form o the 
creenge. It micht weel be that baith James 
Reynolds an Richard Mowe wad ken the guid 
o takin ane or twa lessons frae the Scots Pair- 
lament’s Offeecial Reporter. 

Liz's "Medea" 

Bi Irene Broon 

I T wis the theatre at St. Bride’s whaur the 
Arkle Theatre Company gied a perform¬ 
ance o the Greek tragedy, “Medea”, bi Eu¬ 
ripides, in Aprile. The play haed been ower¬ 
set intae Scots an English bi the Scots makar 
an playwricht, Liz Lochhead. 

Medea is the story o a wumman that wis gart 
tae gaun gyte an kill her bairns in revenge for 
bein chucked bi her man for a younger wum¬ 
man. 

In Juin o 2000, Liz Lochhead screivit the 
follaein aboot her owersettin:- 

was only after seeing the play in per¬ 
formance here in Glasgow this Spring, that 
it struck me the conventional way of doing 
Medea in Scotland until very recently would 
have been to have Medea^s own language 
Scots and the, to her, alien Corinthians she 
lived under speaking, as powerful ^civilised^ 
Greeks, patrician English. That it did not 
occur to me to do other than give the domi¬ 
nant mainstream society a Scots tongue and 
Medea a foreigner-speaking-English refu¬ 
gee voice, must speak of a genuine in-the 
bone increased cultural confidence here. 

Liz Lochhead, Glasgow, June 2000. 
The Arkle Theatre Company can be gotten 
at:- http://www.arkle-theatre.com 


Cairds for Yule 2002 

T he Scots language Yule cairds for 
Christmas 2002 is noo tae haund an aw 
ready for the chapman billie, or raither in 
this case, the chapwumman, tae tak the lang 
gate roond the shops o Scotland. 

Eowk will nae doot be thinkin mair aboot 
thair summer holidays nor Christmas cairds 
at this time o year but, gin Scots Tung ettles 

tae breck 
intae mair 
commercial 
mercats, it 
haes tae git 
its cairds 
oot the 
same time 
as the com- 
peteetion or 
else be left 
staunin at 
the yett. 

Eor aw that 
the chap¬ 
wumman 
will be ettlin tae git the cairds intae as 
mony shops as possible, maimbers an fre- 
ends will still aye be able tae coff the cairds 
direck frae Scots Tung at the same price 
chairged tae the shops (60p). Coorse, gin 
they hiv tae be sent throu the post the’II be 
the uisual chairge o £I postage on a poke o 
ten cairds. Bi the time thae shops pits thair 
ain oncosts on tae the cairds, maist o thaim 
will nae doot be chairgin ower a £I for ilka 
caird. 

Ootlin Perspectives 

A muckle steel statue gits biggit an pit up 
ootside o Newcastle an they cry it the 
Angel o the North e’en tho it lies weel tae 
the sooth. Newcastle is a sicht mair sooth o 
Shetland nor it is north o London. 

Teletext’s “Home” News In Brief tells us 
oor Queen is the fowert langest ringin mon¬ 
arch in ower a thoosan year o English his¬ 
tory. Whan is the pouers that be, gaun tae git 
it intae thair heids that, in a British context, 
home an here raxes oot ayont the mairches o 
England? They canna hae it baith weys. 


Makar*s Neuk 

Pedro Puddock bides in Fife 
Hasna hoppit far in life 
He’s sae bored it nips his lugs 
Catchin the same clarty bugs 

Richt scunnered wi himself yin day 
He lowps Loch Leven and the Tay 
A happy paddy nou that he’s free 
He turbo-skites owre the cauld North Sea 

Oor puddock’s in France in under an oor 
Where he bangs his heid aff the Eiffel Touer 
Owre Europe he jouks, intae Egypt he jinks 
Tae he’s keekin up at the stoorie auld Sphinx 

Then guddles aboot in the Bay o Bengal 
An staps for a jam-piece at the Taj Mahal 
But Pedro’s puddock leggies are pure gowpin 
Efter aw that intercontinental lowpin. 

Matthew Fitt 

